**STS-124** bija Space Shuttle Discovery ekspedīcija uz Starptautisko kosmisko staciju (SKS). Starts notika 2008. gada 31. maijā no Kenedija kosmiskā centra starta laukuma *39A*.

STS-124 misijas galvenais uzdevums bija nogādāt SKS Japānā būvētā moduļa Kibo galveno sekciju. Ar kosmoplānu stacijā ieradās SKS 17. ekspedīcijas jaunais dalībnieks Gregorijs Šamitofs, kas nomainīja Geretu Reismenu. Misijas laikā veiktas trīs iziešanas kosmosā. 

SKS paredzētā konfigurācija *STS-124* misijas beigās
Kibo Hermētiskais modulis montāžas telpā

Apkalpe
-------

| Kosmonauts | Virz.¹ | Amats | Lidojums pēc skaita | Valsts |
| --- | --- | --- | --- | --- |
| Marks Kelijs (*Mark Edward Kelly*) | ↑↓ | komandieris | 3. | Karogs: Amerikas Savienotās Valstis ASV |
| Kenets Hems (*Kenneth Ham*) | ↑↓ | pilots | 1. | Karogs: Amerikas Savienotās Valstis ASV |
| Karena Nīberga (*Karen LuJean Nyberg*) | ↑↓ | misijas speciālists 1 | 1. | Karogs: Amerikas Savienotās Valstis ASV |
| Ronalds Gērens (*Ronald John Garan, Jr.*) | ↑↓ | misijas speciālists 2 | 1. | Karogs: Amerikas Savienotās Valstis ASV |
| Maikls Fosums (*Michael Edward Fossum*) | ↑↓ | misijas speciālists 3 | 2. | Karogs: Amerikas Savienotās Valstis ASV |
| Akihiko Hošide (星出 彰彦, *Akihiko Hoshide*) | ↑↓ | misijas speciālists 4 | 1. | JAXA Karogs: Japāna Japāna |
| Gregorijs Šamitofs (*Gregory Chamitoff* ) | ↑ | SKS lidojuma inženieris | 1. | Karogs: Amerikas Savienotās Valstis ASV |
| Gerets Reismens (*Garrett Reisman*) | ↓ | SKS lidojuma inženieris | 1. | Karogs: Amerikas Savienotās Valstis ASV |
| ¹ — lidojuma virziens: ↑ (augšup) vai ↓ (lejup) |

Derīgā krava
------------

*Discovery* pamatkrava bija Japanas zinātniskās laboratorijas Kibo galvenais segments "Hermētiskais modulis" (*Pressurized Module*, *PM*). Tas aizņema visu kravas telpu, un tādēļ līdzi netika ņemts kosmoplāna manipulatora stienis *Orbiter Boom Sensor System* (tas iepriekšējā misijā STS-123 tika atstāts stacijā). Arī *PM* masa ir tik liela, ka tajā atradās tikai primārā avionika, bet pārējais aprīkojums modulī tiks pārnests no kravas moduļa hermētiskās sekcijas (*Japanese Experiment Logistics Module, Pressurized Section, JLP*), kas stacijā tika nogādāta STS-123 laikā). Kosmosa kuģis nogādāja arī Japānas manipulatoru *Japanese Remote Manipulator System*.

Lidojuma gaita
--------------

Piezīme. Šeit par dienu atskaites punktu tiek ņemts apkalpes celšanās laiks (09:32 UTC). Gulētiešanas laiks bija 01:32 UTC.

### 1. diena, starts (31. maijs)

*Discovery* starts notika 2008. gada 31. maijā 21:02:12 UTC no Kenedija kosmiskā centra starta laukuma *39A*. Pacelšanās laikā kosmoplāna kreisā dzinēja rezerves vadības blokā radās kļūme elektronikā, bet tas nekādi neietekmēja dzinēju darbību. Starta laikā tika novēroti vairāki relatīvi lieli putuplasta gabali, kas atdalījās no ārējās degvielas tvertnes, un vismaz viens no tiem trāpījis pa kosmoplāna apšuvumu.

### 2. diena, (1. jūnijs)

Apkalpe veica ierobežotu *Discovery* apšuvuma apskati, izmantojot kosmoplāna manipulatora galā piestiprināto kameru.

### 3. diena, saslēgšanās (2. jūnijs)

Saslēgšanās ar Starptautisko kosmisko staciju notika 18:03 UTC. Kuģis piekabinājās pie PMA-2 adaptera, kas atradās pie Harmony moduļa. Lūkas tika atvērtas 19:36 UTC. Nomainot līdzatvesto individuālo sēdvietu kosmosa kuģī Sojuz TMA-12, 22:35 UTC Gregorijs Šamitofs oficiāli kļuva par 17. ekspedīcijas dalībnieku, nomainot Geretu Reismenu.

### 4. diena, 1. iziešana (3. jūnijs)

2008. gada 34. jūnijā Maikls Fosums un Ronalds Gērens veica 6 stundu 48 minūšu ilgu iziešanu kosmosā, kas sākās 16:22 UTC. Viņi sagatavoja *Kibo* izcelšanai no kravas telpas: atvienoja kabeļus un noņēma pārsegus. Kosmonauti pēc tam piedalījās kosmoplāna manipulatora pagarinātājsieņa (*OBSS*) pārvietošanā no īslaicīgās atrašanās vietas pie stacijas fermas (tas tur tika atstāts iepriekšējā misijā STS-123, jo šajā misijā tam nebija vietas *Kibo* moduļa lielo izmēru dēļ). Viņi arī izmēģināja metodes, kā attīrīt atlūzas no saules bateriju pagriešanas mehānisma. Gērens uzstādīja jaunu gultni savienojumā. Nīberga un Hošide, izmantojot stacijas manipulatoru, 21:49 UTC izcēla no kosmoplāna kravas telpas Kibo moduli un pārvietoja to pie *Harmony* sāna porta. Savienojums notika 2008. gada 4. jūnijā 00:01 UTC. Uzstādīšanas procedūra beidzās 00:45 UTC.

### 5. diena, (4. jūnijs)

2008. gada 4. jūnijā 20:05 UTC tika atvērta lūka uz jaunpievienoto japānas laboratoriju *Kibo*. Oļegs Konoņenko veica tualetes, kura bija sabojājusies iepriekšēja nedēļā, remontu, uzstādot ar *Discovery* atvesto sūkni.

### 6. diena, 2. iziešana (5. jūnijs)

2008. gada 5. jūnijā Fosums un Gērens veica otro iziešanu kosmosā, kas ilga 7 stundas 11 minūtes. Vispirms viņi pārvietojās uz *Kibo* moduli un pie tā uzstādīja videokameras. Pēc tam viņi noteiktās vietas uzlika izolacijas pārklājumus, bet citos — noņēma. Pēc tam kosmoanuti pārvietojās uz stacijas fermu un atbrīvoja turētājbultas divām tukšām slāpekļa tvertnēm (tās izmanto gaisa atjaunošanai slūžu kamerā). Tad viņi noņēma bojātu kameru no fermas. Tai bija sabojājies barošanas bloks, kas stacijas iekšienē tiks nomainīts ar jaunu, un nākamajā iziešanā tiks uzstadīta atpakaļ. Beigās viņi apskatīja saules bateriju pagriešanas mehānismu un secināja, ka tas darbojas perfekti, un vairs nekādas diluma skaidiņas nav redzamas.

### 7. diena, (6. jūnijs)

*Kibo* loģistikas modulis tika pārvietots no Harmony moduļa, kur tas tika īslaicīgi uzstādīts STS-123 misijas laikā, uz *Kibo* hermētisko moduli.

### 8. diena, (7. jūnijs)

Hošide un Nīberga pirmoreiz iedarbināja *Kibo* laboratorijas manipulatoru, izvēršot dovus no sešiem savienojumiem.

### 9. diena, (8. jūnijs)

2008. gada 8. jūnijā Fosums un Gērens veica trešo iziešanu kosmosā, kuras laikā tika nomainīta tukšā slāpekļa tvertne pret jaunu.

### 10. diena, (9. jūnijs)

*Kibo* moduļa manipulators tika izvērsts pilnā garumā, izmēģinot visus ta sešus savienojumus. Tika atvērta lūka uz *Kibo* kravas sekciju.

### 11. diena, (10. jūnijs)

2008. gada 10. jūnijā 19:32 UTC tika aizvērtas lūkas starp *Discovery* un SKS.

### 12. diena, (11. jūnijs)

2008. gada 11. jūnijā 11:42 UTC *Discovery* atvienojās no *Harmony* moduļa un veica tradicionālo stacijas aplidojumu.

### 13. diena, (12. jūnijs)

Apkalpe dienu pavadīja, gatavojoties atgriezties uz zemi. Tika sapakots manipulators *OBSS*.

### 14. diena, (13. jūnijs)

Tika izmēģināti stūrēšanas dzinēji un pārbaudīta lidojuma vadības sistēma.

### 15. diena, nolaišanās (14. jūnijs)

*Discovery* kravas telpas durvis tika aizvērtas 11:30 UTC. 14:10 tika iedarbināti kosmoplāna orbitālie manevrēšanas dzinēji, kā rezultātā tas iegāja Zemes atmosfērā. 15:15 *Discovery* nolaidās uz Kenedija kosmiskā centra skrejceļa numur 15.

Iziešanas atklātā kosmosā
-------------------------

|  | **Misija** | **Kosmonauti** | **Sākums** (UTC) | **Beigas** | **Ilgums** | **Darbība** |
| --- | --- | --- | --- | --- | --- | --- |
|  | STS-124EVA 1 | Maikls FosumsRonalds Gērens | 03.06.2008. 16:22 | 03.06.2008. 23:10 | 6 stundas 48 minūtes | Kameras atvienošana no kosmoplāna manipulatora. Kosmoplāna manipulatora pagarinātājsieņa pārvietošana. Kibo sagatavošana uzstādīšanai. Stacijas saules bateriju pagriezēja (*SARJ*) gultņu mehānisma nomaiņa. *SARJ* bojājumu apskate. *SARJ* attīrīšanas metožu izmēģinājumi. |
|  | STS-124EVA 2 | Maikls FosumsRonalds Gērens | 05.06.2008. 15:04 | 05.06.2008. 22:15 | 7 stundas 11 minūtes | Pārklāju un televīzijas iekārtas uzstādīšana *Kibo* ārpusē. *ELM-PS* sagatavošana pārvietošanai. Iztukšotās slāpekļa tvertnes sagatavošana demontāžai un jaunās tvertnes uzlikšana uz ārējās platformas. Bojātas televīzijas kameras noņemšana. |
|  | STS-124EVA 3 | Maikls FosumsRonalds Gērens | 08.06.2008. 13:55 | 08.06.2008. 20:28 | 6 stundas 33 minūtes | Slāpekļa tvertnes nomaiņa. Kibo moduļa aprīkošanas pabeigšana. Salabotās televīzijas kameras uzstādīšana atpakaļ. |

Atsauces
--------

1. ↑  Hope Takes Flight on Shuttle Discovery 15.04.2008
2. ↑  STS-124 MCC Status Report #02
3. ↑  Astronauts begin first full day in orbit WILLIAM HARWOOD 2008-06-01
4. ↑  STS-124 MCC Status Report #05
5. ↑  «STS-124 MCC Status Report #07». Arhivēts no oriģināla, laiks: 2008. gada 7. augustā. Skatīts: 2008. gada 6. jūnijā.
6. ↑  STS-124 MCC Status Report #09
7. ↑  STS-124 MCC Status Report #11

Ārējās saites
-------------

* STS-124 NASA mājaslapā

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***STS-124*** |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
NASA kosmiskās programmas un astronauti |
| --- |
|  |
|  Mercury programma(1959—1963) | 
* Shepard
* Grissom
* Glenn
* Carpenter
* Schirra
* Cooper

 |
|  |
|  Gemini programma(1965—1966) | 
* Grissom
* Young
* McDivitt
* White
* Cooper
* Conrad
* Schirra
* Stafford
* Borman
* Lovell
* Armstrong
* Scott
* Cernan
* Collins
* Gordon
* Aldrin
* Bassett†
* See†

 |
|  |
|  Apollo programma(1966—1972) | 
* Aldrin
* Anders
* Armstrong
* Bean
* Borman
* Brand
* Cernan
* Chaffee†
* Collins
* Conrad
* Cunningham
* Duke
* Eisele
* Evans
* Gordon
* Grissom†
* Haise
* Irwin
* Lovell
* Mattingly
* McDivitt
* Mitchell
* Roosa
* Schirra
* Schmitt
* Schweickart
* Scott
* Shepard
* Slayton
* Stafford
* Swigert
* White†
* Worden
* Young

 |
|  |
|  Skylab programma(1973—1979) | 
* Skylab 2 (1973): Conrad, Kerwin, Weitz
* Skylab 3 (1973): Bean, Garriott, Lousma
* Skylab 4 (1973—1974): Carr, Gibson, Pogue

 |
|  |
|  Space Shuttle programma(1972—2011) | 
* *Enterprise* (1977): Haise, Fullerton, Engle, Truly
* *Columbia* (1981—2003): STS-1; STS-2; STS-3; STS-4; STS-5; STS-9; STS-61-C; STS-28; STS-32; STS-35; STS-40; STS-50; STS-52; STS-55; STS-58; STS-62; STS-65; STS-73; STS-75; STS-78; STS-80; STS-83; STS-94; STS-87; STS-90; STS-93; STS-109; STS-107†
* *Challenger* (1983—1986): STS-6; STS-7; STS-8; STS-41-B; STS-41-C; STS-41-G; STS-51-B; STS-51-F; STS-61-A; STS-51-L†
* *Discovery* (1984—2011): STS-41-D; STS-51-A; STS-51-C; STS-51-D; STS-51-G; STS-51-I; STS-26; STS-29; STS-33; STS-31; STS-41; STS-39; STS-48; STS-42; STS-53; STS-56; STS-51; STS-60; STS-64; STS-63; STS-70; STS-82; STS-85; STS-91; STS-95; STS-96; STS-103; STS-92; STS-102; STS-105; STS-114; STS-121; STS-116; STS-120; STS-124; STS-119; STS-128; STS-131; STS-133
* *Atlantis* (1985—2011): STS-51-J; STS-61-B; STS-27; STS-30; STS-34; STS-36; STS-38; STS-37; STS-43; STS-44;STS-45; STS-46; STS-66; STS-71; STS-74; STS-76; STS-79; STS-81; STS-84; STS-86; STS-101; STS-106; STS-98; STS-104; STS-110; STS-112; STS-115; STS-117; STS-122; STS-125; STS-129; STS-132; STS-135
* *Endeavour* (1992—2011): STS-49; STS-47; STS-54; STS-57; STS-61; STS-59; STS-68; STS-67; STS-69; STS-72; STS-77; STS-89; STS-88; STS-99; STS-97; STS-100; STS-108; STS-111; STS-113; STS-118; STS-123; STS-126; STS-127; STS-130; STS-134

 |
|  |
|  Starptautiskās kosmosa stacijasekspedīcijas(kopš 2000) | 
* 1.
* 2.
* 3.
* 4.
* 5.
* 6.
* 7.
* 8.
* 9.
* 10.
* 11.
* 12.
* 13.
* 14.
* 15.
* 16.
* 17.
* 18.
* 19.
* 20.
* 21.
* 22.
* 23.
* 24.
* 25.
* 26.
* 27.
* 28.
* 29.
* 30.
* 31.
* 32.
* 33.
* 34.
* 35.
* 36.
* 37.
* 38.
* 39.
* 40.
* 41.
* 42.
* 43.
* 44.
* 45.
* 46.
* 47.
* 48.
* 49.
* 50.
* 51.
* 52.
* 53.
* 54.
* 55.
* 56.
* 57.
* 58.
* 59.
* 60.
* 61.
* 62.
* 63.
* 64.
* 65.
* *66.*
* *67.*
* *68.*
* *69.*
* *70.*

 |

 |